**Ministru kabineta rīkojuma „Par nekustamā īpašuma iegādi aizsardzības nozares vajadzībām” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma 9.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 1999.gada 21.oktobra rīkojumu Nr.485 „Par nekustamā īpašuma Rīgā, K.Valdemāra ielā 10/12 un Skolas ielā 1, saglabāšanu valsts īpašumā” Aizsardzības ministrijas valdījumā ir nodots valsts nekustamais īpašums Rīgā, Krišjāņa Valdemāra ielā 10/12– divas administratīvās ēkas un zemes vienība 2736 m2 platībā, un Skolas ielā 1 – zemes vienība 2870 m2 platībā.  Uz Aizsardzības ministrijas valdījumā esošās zemes vienības ar kadastra apzīmējumu 0100 020 0131 Rīgā, Skolas ielā 1 atrodas divas biedrībai „Latvijas Sarkanais Krusts” piederošas administratīvās divstāvu būves (lit.Nr.1 un lit.Nr.2).  (Informācija Anotācijas pielikumā.)  Ministru kabinets 2012.gada 10.jūlijā (protokola Nr.39, 41.§) konceptuāli atbalstīja Aizsardzības ministrijas informatīvajā ziņojumā norādīto nepieciešamību nodrošināt valsts aizsardzības vajadzības, lai nodrošinātu valsts noslēpumu aizsardzību un paaugstinātu bruņoto spēku reaģēšanas spējas militārā, teroristiska vai cita uzbrukuma, apdraudējuma gadījumos un uzdeva Aizsardzības ministrijai uzsākt valsts aizsardzības vajadzību nodrošināšanai nepieciešamā nekustamā īpašuma Skolas iela 1, Rīgā (būvju ar kadastra apzīmējumiem 0100 020 0131 001 un 0100 020 0131 002), turpmāk – nekustamais īpašums, atsavināšanu atbilstoši Sabiedrības vajadzībām nepieciešamā nekustamā īpašuma atsavināšanas likumā paredzētajai kārtībai.  Pamatojoties uz augstāk norādīto un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2.punktu Aizsardzības ministrija izveidoja Taisnīgas atlīdzības noteikšanas komisiju, kas 2014.gada 17.marta sēdē noteica atlīdzību par nekustamo īpašumu, ko 2014.gada 26.martā apstiprināja arī aizsardzības ministrs.  Taisnīgas atlīdzības noteikšanas komisija, lai noteiktu atlīdzību par nekustamo īpašumu, to uzdeva veikt sertificētam nekustamā īpašuma vērtētājam. Sertificēts vērtētājs - SIA „Eiroeksperts”- veica gan nekustamā īpašuma tirgus vērtības noteikšanu, gan zaudējumu atlīdzības apmēra noteikšanu, kas nekustamā īpašuma īpašniekam rastos ar nekustamā īpašuma atsavināšanu.  Saskaņā ar sertificēta vērtētāja SIA „Eiroeksperts” 2013.gada 28.novembrī izsniegtajā novērtējuma atskaitē Nr.2013/689/1119 (N0 AA 054281) norādīto nekustamā īpašuma tirgus vērtību uz 2013.gada 22.novembri ir 1 849 733.35 *euro* (viens miljons astoņi simti četrdesmit deviņi tūkstoši septiņi simti trīsdesmit trīs euro, 35 eurocenti).  Tāpat sertificēts vērtētājs ir īpaši atsaucies uz šādiem zemesgrāmatā reģistrētiem apgrūtinājumiem:   1. ķīlas tiesība (pretprasības nodrošināšanai (prasītājs M.Uļmans) 16 697.87 *euro* (sešpadsmit tūkstoši seši simti deviņdesmit septiņi euro un 87 eurocenti) (summa zemesgrāmatā norādīta latos, kas ir 11 735.33 LVL apmērā); 2. nostiprināta hipotēka ar aizdevuma summu 1 138 297.45 *euro* (viens miljons simts trīsdesmit astoņi tūkstoši divi simti deviņdesmit septiņi euro un 45 eurocenti) (summa zemesgrāmatā norādīta latos, kas ir 800 000.00 LVL), kreditors - sabiedrība ar ierobežotu atbilstību „EUROBALT JUNIPRO”.   2014.gada 17.februāra sēdes laikā nekustamā īpašuma īpašnieks biedrība „Latvijas Sarkanais Krusts” pauda viedokli, ka ar hipotēkas un ķīlas tiesības dzēšanu problēmu nebūs, jo biedrība ir gatava no izmaksātās atlīdzības dzēst hipotēku un atrisināt jautājumu par prasības nodrošinājumu. Lai to izdarītu, summa, kas nepieciešama šo apgrūtinājumu noņemšanai, būtu jāsaņem uzreiz, bet atlikušo atlīdzību biedrība piekrīt izmaksāšanai pa daļām. Ņemot vērā, ka atlīdzība par nekustamo īpašumu ir vairāki simti tūkstoši latu, biedrība „Latvijas Sarkanais Krusts” izrāda pretimnākšanu un pati ir ierosinājusi maksājumus sadalīt pa daļām. Šāds ierosinājums ir vairākkārt apstiprināts (biedrības 05.04.2013.vēstule Nr.2-20/158, 22.11.2013. vēstule Nr.2-20/591) no nekustamā īpašuma īpašnieka puses. Ievērojot augstāk minēto, atbilstoši Sabiedrības vajadzībām nepieciešamā nekustamā īpašuma atsavināšanas likuma 26.panta pirmās daļas 3.punktam konkrētajā gadījumā paredzēts izmantot citu pusēm izdevīgu atlīdzības kompensācijas veidu, t.i., dalīt atlīdzības izmaksu 2 maksājumos, kas balstīts uz nekustamā īpašuma īpašnieka ierosinājumu un brīvprātīgu piekrišanu.  Taisnīgas atlīdzības noteikšanas komisija atbilstoši normatīvajos aktos, kas nosaka nekustamā īpašuma atsavināšanas sabiedrības vajadzībām ietvaros veicamās darbības, vairakkārt lūdza nekustamā īpašuma īpašnieku iesniegt zaudējumu, kas tam radušies ar nekustamā īpašuma atsavināšanu, apliecinošus dokumentus. Visu tai iesniegto informāciju attiecībā uz zaudējumu apmēru tā iesniedza sertificētam vērtētājam, tomēr nedz vērtētājs, nedz pati komisija nevarēja pamatot norādīto zaudējumu tiesiskumu.  Līdz ar to identificētie zaudējumi, kas nekustamā īpašuma īpašniekam saskaņā ar likumu jākompensē, ir šādi:  Nostiprinājuma lūguma sagatavošana pie zvērināta notāra hipotēkas dzēšanai – 50.00 *euro* (piecdesmit euro, 0 eurocenti); prasības nodrošinājuma pārreģistrēšanas izdevumi – 200 *euro* (divi simti euro un 0 eurocenti); nostiprinājuma lūguma sagatavošana par īpašuma tiesību maiņu - 50.00 *euro* (piecdesmit euro, 0 eurocenti).  Aizsardzības ministrijai no savas puses izdevumi, kas nepieciešami īpašuma tiesību nostiprināšanai, būtu šādi: kancelejas nodeva 14.23 *euro* (četrpadsmit euro, divdesmit un 3 eurocenti), zemesgrāmatas apliecības saņemšana 7.11 *euro* (septiņi euro un 11 eurocenti).  Zemesgrāmatā ir ierakstītas šādas lietu tiesības, kas apgrūtina nekustamo īpašumu:   1. akciju sabiedrībai „Baltijas tirdzniecības savienība” nostiprinātas nomas tiesības uz ēku lit.1 daļu 1214kv.m platībā līdz 2023.gada 3.jūnijam; 2. ķīlas tiesība prasības nodrošināšanai uz biedrības „Latvijas Sarkanais Krusts” piederošo īpašumu; 3. hipotēka ar aizdevuma summu 1 138 297.45 *euro* (viens miljons simts trīsdesmit astoņi tūkstoši divi simti deviņdesmit septiņi euro un 45 eurocenti), pamatojoties uz 2011.gada 9.decembra līgumu par aizdevumu ar kreditoru - sabiedrību ar ierobežotu atbildību „Eurobalt Junipro”, nodokļu maksātāja reģistrācijas numurs 4000809899; 4. III daļas 1.iedaļā – zemes gabalā atrodas pašvaldībai piederošas ēkas, Aizsardzības ministrijas valdījumā esošas ēkas daļa, siltumtīkli, ”Rīgas elektrotīkliem” piederošs transformatora punkts, elektrisko kabeļu tīkli un piebraucamais ceļš 474 m2 platībā. III daļas 3.iedaļā informācija par to, ka būves ar kadastra apzīmējumu 0100 020 0131 001 ir vietējas nozīmes arhitektūras piemineklis un zemesgabals ar kadastra apzīmējumu 0100 020 0131 un apbūve uz tā atrodas valsts nozīmes pilsētbūvniecības pieminekļa „Rīgas pilsētas vēsturiskais centrs” un UNESCO Pasaules kultūras mantojuma vietas „Rīgas vēsturiskais centrs” teritorijā.   Zemesgrāmatā reģistrētās nomas attiecības ar akciju sabiedrību „Baltijas tirdzniecības savienība” faktiski nepastāv un nomnieks nekustamajā īpašumā neatrodas jau vairākus gadus. Šī apgrūtinājuma dzēšana no zemesgrāmatas tiks paredzēta nekustamā īpašuma pirkuma līgumā.  Attiecībā uz ķīlas tiesību prasības nodrošināšanu, kas reģistrēta saistībā ar M.Uļmana prasību tiesā, nekustamā īpašuma īpašnieks prasības nodrošinājuma summas apmērā (16697.87 euro) plāno šo summu rezervēt atsevišķā kontā un tādā veidā dzēst zemesgrāmatā reģistrēto ķīlas tiesību.  Attiecībā uz zemesgrāmatā reģistrēto hipotēku –nekustamā īpašuma īpašnieks ir informējis kreditoru sabiedrību ar ierobežotu atbildību „EUROBALT JUNIPRO” un nekustamā īpašuma pirkuma līgumā tiks noteiks, ka sākotnēji no pirkuma summas un pirmās daļas maksājuma tiks dzēsta hipotēka aizdevuma summas apmērā, pārskaitot uz kreditora norādīto bankas kontu.  Lietu tiesības, kas apgrūtina nekustamo īpašumu un tiks saglabātas zemesgrāmatā ir norādītas III daļas 1.iedaļā - ieraksti Nr.1.1. un 3.1.  Tāpat, ņemot vērā, ka būve (litersNr.1) ir vietējās nozīmes arhitektūras piemineklis ar nosaukumu „Savrupmāja” (valsts aizsardzības Nr.8030), datējums -1889.gads un to, ka nekustamais īpašums atrodas UNESCO Pasaules kultūras un dabas mantojuma objekta Nr.852 „Rīgas vēsturiskais centrs” un valsts nozīmes pilsētbūvniecības pieminekļa "Rīgas pilsētas vēsturiskais centrs” (valsts aizsardzības Nr.7442) teritorijā, saskaņā ar likuma „Par kultūras pieminekļu aizsardzību” 11.pantu, kas nosaka - fiziskajām un juridiskajām personām jānodrošina, lai tiktu saglabāti kultūras pieminekļi, kas ir to īpašumā (valdījumā), valsts īpašumā esošo kultūras pieminekļu saglabāšanu nodrošina to valdītāji, Aizsardzības ministrija ievēros visus šajā likumā noteiktos pienākumus.  Ņemot vērā Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.panta pirmo daļu tika sagatavots Ministru kabineta, turpmāk – MK, rīkojuma projekts. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 4. | Cita informācija | Nekustamā īpašuma īpašnieks ir izteicis piedāvājumu atlīdzības saņemšanai pa daļām. Proti, sākotnēji tam būtu nepieciešams saņemt 1 154 995.30 *euro* (viens miljons simts piecdesmit četri tūkstoši deviņi simti deviņdesmit pieci euro un 30 eurocenti), lai dzēstu hipotēku un noņemtu Zemesgrāmatā ierakstīto prasības nodrošinājumu. Tāpat šai summai jāpieskaita izdevumi, atbilstoši Sabiedrības vajadzībām nepieciešamā nekustamā īpašuma atsavināšanas likuma 25.panta otrās daļas 1.punkts, kas obligāti kompensējami nekustamā īpašuma īpašniekam. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014-tais gads** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  | 1 154 996 | 694738 |  |  |
| 2.1. valsts pamatbudžets |  | 1 154 996 | 694738 |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  | -1154996 | -694738 |  |  |
| 3.1. valsts pamatbudžets |  | -1154996 | -694738 |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1154996 | 694738 |  |  |
|  |  |  |  |
|  | + |  |  |
| 5. Precizēta finansiālā ietekme: | X | 0 | 0 |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | MK rīkojums tiks realizēts Aizsardzības budžeta ietvaros no budžeta apakšprogrammas 22.12.00. „Nacionālo bruņoto spēku uzturēšana” ilgtermiņu saistību projekta „Nacionālo bruņoto spēku ilgtermiņa līgumi” finanšu resursiem 2014.gadā 547 145.00 *euro* (pieci simti četrdesmit septiņi tūkstoši simts četrdesmit pieci euro un 0 eurocenti) apmērā un turpmākajos gados saskaņā ar pirkuma līgumu. Finanšu resursi tiks pārdalīti no plānotajām iegādēm, kas netiks apgūti iepirkumu konkursos, kas beidzas bez rezultāta un kārtējā gada laikā nav iespējams izsludināt atkārtotu konkursu. Papildus tam, saskaņā ar starptautiskā projekta „Operāciju vadības nodrošināšana gaisa telpas patrulēšanai Baltijas valstu gaisa telpā” pozitīvajiem iepirkuma rezultātiem projekta realizācijai nebūs nepieciešami 2014.gadā projektam plānotie 607 851.00 *euro* (seši simti septiņi tūkstoši euro un 0 eurocenti) un 2015.gadā plānotie 152 674.00 *euro* (simts piecdesmit divi tūkstoši seši simti septiņdesmit četri euro un 0 eurocenti) ,kasir pārdalāmi nekustamā īpašuma iegādei uz ilgtermiņa saistību projektu „Nacionālo bruņoto spēku ilgtermiņa līgumi”, kas nepieciešams valsts aizsardzības nozares vajadzībām. Attiecīgi 2014.gadā Aizsardzības ministrija veiks maksājumu ne mazāk kā 1 154 996.00 *euro* ( viens miljons simts piecdesmit četri tūkstoši deviņi simti deviņdesmit seši euro un 0 eurocenti) apmērā un atlikušo nekustamā īpašuma iegādes izdevumu daļu segs 2015.gadā Aizsardzības ministrijas budžeta ietvaros. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šo jomu neskar.

Aizsardzības ministrs R.Vējonis

Vīza: valsts sekretārs J.Sārts

14.05.2014 13:21

1663

S.Belrus

Sanita.Belrus@mod.gov.lv,

tālr. 67335063, fakss 67212307